Naša zn.:12-10/13021/DG.2/5/Gr-1                                                                            

Vec
„ Výstavba vodovodu, kanalizácie, plynovodu, obslužnej komunikácie a spevnených plôch “, Panónska cesta, Bratislava, objekt: E.2.4. Komunikácie a spevnené plochy

Oznámenie o začatí stavebného konania 

Stavebník, združenie Obslužná komunikácia Panónska, Holíčska 42, 851 05 Bratislava, zastúpený spoločnosťou ALK VARIANT SHOP spol s r.o., Haanova 10, 852 23 Bratislava, IČO 31 330 738 podal dňa 1.7.2010 žiadosť  o  povolenie stavby: „ Výstavba vodovodu, kanalizácie, plynovodu, obslužnej komunikácie a spevnených plôch “, Panónska cesta, Bratislava, objekt: E.2.4. Komunikácie a spevnené plochy. Uvedeným dňom začalo stavebné konanie.

Mestská časť Bratislava-Petržalka, ako príslušný stavebný úrad pre územné rozhodovanie vydala na stavbu územné rozhodnutia č. UKSP 8705 FV1/04,05-Kb-3 zo dňa  2.2.2005, č. UKSP 8704-FV1/04,05-Kb-2 zo dňa 31.1.2005, č. UKSP 8976-FV1/04,05-Kb-6
zo dňa 4.3.2005, č. UKSP 8975-FV1/04,05-Kb-5 zo dňa 28.2.2005, zmenu územného rozhodnutia č. UKSP 10256-TX1/2008-Kb-37, zo dňa 10.10.2008, územné rozhodnutie
č. UKSP 12390-TX1/2005-Kb-37, zmenu územného rozhodnutia č. UKSP 14922-TX1/2008-Kb-41 z 13.11.2008.

Predmetom stavby je obslužná komunikácia kategórie MO 7/40, ( 6,5/40 )
pre plánovanú zástavbu medzi Panónskou cestou  a železničnou stanicou Petržalka. Komunikácia bude pripojená na Panónsku cestu (miestna komunikácia I. triedy). Súčasťou komunikácie je parkovací pruh s pozdĺžnym radením a parkovací pás so šikmým radením. Stavba bude realizovaná na pozemku parc.č. 3662/12 k.ú. Petržalka. 

Mestská časť Bratislava-Petržalka,  ako príslušný špeciálny stavebný úrad pre miestne komunikácie III., IV. triedy a účelové komunikácie podľa § 3a ods. 4) zákona č. 135/1961 Zb. o pozemných komunikáciách (cestný zákon) v znení neskorších predpisov, § 120 ods.1) zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, čl. 74 písm. b) Štatútu hlavného mesta SR Bratislavy v súlade s ustanovením § 61 stavebného zákona,

oznamuje

začatie stavebného konania dotknutým orgánom, organizáciám a známym účastníkom konania. Pretože špeciálnemu stavebnému úradu sú dobre známe pomery staveniska
a  žiadosť s  prílohami a predloženou projektovou dokumentáciou poskytuje dostatočný podklad pre posúdenie navrhovanej stavby, 

  upúšťa

v súlade s § 61 ods. 2) stavebného zákona od miestneho zisťovania a ústneho pojednávania.
	 
Účastníci stavebného konania môžu svoje námietky uplatniť najneskôr do 7 pracovných dní odo dňa doručenia oznámenia. V rovnakej lehote oznámia svoje stanoviská dotknuté orgány a organizácie. Na neskoršie uplatnené stanoviská nemusí stavebný úrad prihliadnuť. Ak niektorý z dotknutých orgánov alebo organizácii potrebuje na riadne posúdenie dlhší čas, predĺži stavebný úrad na jeho žiadosť lehotu pred jej uplynutím.
Ak dotknutý orgán v určenej lehote alebo predĺženej lehote neoznámi svoje stanovisko k povoľovanej stavbe, má sa za to, že so stavbou z hľadiska ním sledovaných záujmov súhlasí. Na pripomienky a námietky, ktoré boli alebo mohli byť uplatnené v územnom konaní alebo pri prerokúvaní územného plánu zóny, sa neprihliada, § 61 stavebného zákona.  
Do podkladov pred vydaním rozhodnutia je možné nahliadnuť na Miestnom úrade mestskej časti Bratislava – Petržalka, oddelenie územného rozvoja a dopravy, špeciálny stavebný úrad, Kutlíkova 17, Bratislava, 4.poschodie - č. dv. 410,  v pondelok  od  8,30 hod. do 12,00 hod.  a  od  13,00 hod. do 17,00 hod., v stredu  od  8,00 hod. do 12,00 hod.
a od  13,00 hod. do 16,30 hod., v piatok  od  8,00 hod. do 12,00 hod., prípadne v inom termíne dohodnutom na tel.č.: 02/68 28 68 43. 

							Milan  F t á č n i k
							         starosta